CELEX: 62007CA0239
Language: et
Date: 2008-10-09 00:00:00
Title: Kohtuasi C-239/07: Euroopa Kohtu (kolmas koda) 9. oktoobri 2008 . aasta otsus (Lietuvos Respublikos Konstitucinis Teismase (Leedu Vabariik) eelotsusetaotlus) — Kriminaalmenetlus, milles süüdistatav on Julius Sabatauskas (Elektrienergia siseturg — Direktiiv 2003/54/EÜ — Artikkel 20 — Edastus- ja jaotusvõrgud — Kolmandate isikute juurdepääs — Liikmesriikide kohustused — Kolmandate isikute vaba juurdepääs elektrienergia edastus- ja jaotusvõrkudele)

22.11.2008   
            
            
               ET
            
            
               Euroopa Liidu Teataja
            
            
               C 301/8
            
         Euroopa Kohtu (kolmas koda) 9. oktoobri 2008. aasta otsus (Lietuvos Respublikos Konstitucinis Teismase (Leedu Vabariik) eelotsusetaotlus) — Kriminaalmenetlus, milles süüdistatav on Julius Sabatauskas
   (Kohtuasi C-239/07) (1)
   
   (Elektrienergia siseturg - Direktiiv 2003/54/EÜ - Artikkel 20 - Edastus- ja jaotusvõrgud - Kolmandate isikute juurdepääs - Liikmesriikide kohustused - Kolmandate isikute vaba juurdepääs elektrienergia edastus- ja jaotusvõrkudele)
   (2008/C 301/15)
   Kohtumenetluse keel: leedu
   Eelotsusetaotluse esitanud kohus
   Lietuvos Respublikos Konstitucinis Teismas
   Põhikohtuasjas toimuva menetluse pool
   Julius Sabatauskas jt
   Kohtuasja ese
   Eelotsusetaotlus — Lietuvos respublikos konstitucinis teismas — Euroopa Parlamendi ja nõukogu 26. juuni 2003. aasta direktiivi 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ, artikli 20 tõlgendamine — Deklaratsioonid demonteerimis- ja taaskasutamismeetmete kohta (ELT L 176, lk 37; ELT eriväljaanne 12/02, lk 211) — Sellise siseriikliku õigusakti kooskõla direktiiviga, mis annab tarbijatele juurdepääsu elektri edastusvõrkudele ainult pärast seda, kui jaotusvõrgu haldur on jaotusvõrgule juurdepääsu võimaldamisest keeldunud
   Resolutiivosa
   
               1.
            
            
               Euroopa Parlamendi ja nõukogu 26. juuni 2003. aasta direktiivi 2003/54/EÜ (mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ) artiklit 20 tuleb tõlgendada nii, et see säte määrab kindlaks liikmesriikide kohustused vaid seoses kolmandate isikute juurdepääsuga elektrienergia edastus- ja jaotusvõrkudele, mitte seoses nende isikute ühendamisega nimetatud võrkudesse; nimetatud säte ei näe ette seda, et võrkudele juurdepääsu süsteem, mille liikmesriigid peavad looma, peaks võimaldama vabatarbijal oma äranägemisel valida, millisesse võrku ta soovib end ühendada.
            
         
               2.
            
            
               Direktiivi artiklit 20 tuleb tõlgendada ka nii, et sellega ei ole vastuolus siseriiklikud õigusnormid, mis sätestavad, et tarbija elektripaigaldisi võib ühendada edastusvõrku ainult siis, kui jaotusvõrgu haldur keeldub tema tegevuspiirkonnas tegutseva tarbija elektripaigaldisi tehnilistel või käitamisega seotud põhjustel jaotusvõrku ühendamast. Siseriiklik kohus peab siiski kontrollima, et selle süsteemi loomine ja rakendamine toimuks objektiivsete kriteeriumide alusel ja võrgukasutajate vahel vahet tegemata.
            
         
      (1)  ELT C 170, 21.7.2007.